اینگیلتره-‌ده 30 یاش‌دان آشاغی اولان‌لاردا قان لاختالانماسینا سبب اولدوغو اوچون "اکسفورد آسترازنکا" آشی‌سی  وورولمایا‌جاق.
داوا و طبی محصول‌لاری دوزنلمه تشکیلاتی (MHRA) شرحینده "اکسفورد آسترازنکا" آشی‌سی‌نین جدی خسته‌لیک‌لرین قارشی‌سینی آلماقدا بؤیوک فایدا‌لاری اولدوغونو قئید ائده‌رک بیلدیریب: "بونونلا بئله 31 مارسا قدر 79 قان لاختالانماسی حالی باش وئریب کی، بون‌لاردان 19-و اؤلومله نتیجه‌لنیب. قان لاختالانماسینا نه‌یین گتیریب چیخاردیغی هله دقیلشمه‌ییب."
51-ی قادین و 28-ی کیشی اولان اؤلوم حادثه‌لرینده یاش 18-79 آراسیندا دییشیر. حیاتینی ایتیرن 19 آدام‌دان 3-و 30 یاش‌دان آشاغی‌دیر. 19 اؤلومون 14-و بئیین، 5-ی ایسه دامارلاردا قان لاختالانماسی نتیجه‌سینده باش وئریب.
داوا و طبی محصول‌لاری دوزنلمه تشکیلاتی‌نین آچیقلاماسیندان سونرا اینگیلتره آشی کومیته‌سی 30 یاش‌دان آشاغی اولان‌لارا آرتیق "فایزر" و یا "مدرنا" آشی لارینین وورولاجاغینی آچیقلاییب.
"اکسفورد آسترازنکا" آشی‌سی‌نین بیرینجی دوزو وورولموش آدام‌لارا ایسه عینی آشی‌نین ایکینجی دوزو وورولاجاق. .
قئید ائدک کی، اینگیلتره-‌ده 20 میلیون‌دان چوخ آداما "اکسفورد آسترازنکا" آشی‌سی وورولوب.
خاطیرلاداق کی، بیر سیرا آوروپا اؤلکه‌سی قان لاختالانماسی سببیندن سؤزوگئدن آشی‌نین ایستیفاده‌سینی تاخیره سالیب، بعضی‌لری ایسه یاشا گؤره محدودلاشدیریب.
